'वीकेंड के वार' में सलमान खान की जगह हिना खान घरवालों को कठघरे में खड़ा किया और उनपर इल्‍जाम लगाती नजर आईं. पिछले सीजन में टॉप 2 में पहुंचने वाली हिना खान ने घर के कई सदस्‍यों पर इल्‍जाम लगाए. ऐसे में हिना खान ने जब जसलीन मथारू को कटघरे में खड़ा किया तो उनसे सीधे-सीधे पूछा कि वह एक झूठे रिश्‍ते के सहारे 'बिग बॉस' में आई हैं. हिना ने जसलीन पर इल्‍जाम लगाते हुए कहा कि यह बात वह नहीं बल्कि खुद अनूप जलोटा ने घर से निकलने के बाद कही है. यह सुनते ही जसलीन अपनी सफाई में कहती हैं, 'मैं उन्‍हें Kiss कर रही हूं, उनके साथ डेट पर जा रही हूं.. ये कैसा गुरू शिष्‍य का रिश्‍ता है. पहले मुझे इस बात का जवाब खुद अनूप जलोटा जी से ही चाहिए.